b'\n_START_ARTICLE_\nChristian Overby\n_START_SECTION_\nKlukarriere\n_START_PARAGRAPH_\nHan har spillet i Viborg FF og fik sin debut for 1. holdet 13. maj 2007 p\xc3\xa5 udebane mod Esbjerg fB, hvilket resulterede i en kontrakt som l\xc3\xb8b til sommeren 2008. Han blev dog solgt til Hobro i januar 2008. Her spillede han \xc3\xa9t \xc3\xa5r, blandt andet sammen med sin yngste lillebror Morten, der nu spiller for Kjellerup IF i 2. division. Den andenyngste bror Thomas spiller for 2. holdet i Viborg FF, i mens den \xc3\xa6ldste af lillebr\xc3\xb8drene Steffen, ikke spiller fodbold p\xc3\xa5 h\xc3\xb8jere niveau. _NEWLINE_1. januar 2009 tiltr\xc3\xa5dte Overby p\xc3\xa5 en 2-\xc3\xa5rig kontrakt hos Blokhus FC. Efter en pr\xc3\xb8vetr\xc3\xa6ning hos superligaklubben Silkeborg IF i efter\xc3\xa5ret 2010, forl\xc3\xa6ngede Overby og Blokhus i december 2010 kontrakten s\xc3\xa5 den var g\xc3\xa6ldende frem til 30. juni 2012._NEWLINE_I sommeren 2012 skiftede han til Vendsyssel FF, efter at Blokhus var rykket ned i 2. division. Her spillede han frem til sommeren 2018, hvor kontrakten ikke blev forl\xc3\xa6nget._NEWLINE_Det blev i samme omb\xc3\xa6ring offentliggjort, at Overby efter sommerpausen 2018 skulle spille for sj\xc3\xa6llandske HB K\xc3\xb8ge.'